ΚΑΝΟΝΙΣΜΟΣ (ΕΚ) αριθ. 138/96 ΤΟΥ ΣΥΜΒΟΥΛΙΟΥ της 22ας Ιανουαρίου 1996 για την τροποποίηση του κανονισμού (ΕΚ) αριθ. 520/94 για τη θέσπιση διαδικασίας κοινοτικής διαχείρισης των ποσοτικών ποσοστώσεων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 520/94 (1) προβλέπει στο άρθρο 2 παράγραφος 5 ότι οι ποσότητες των ποσοστώσεων που δεν έχουν κατανεμηθεί, χορηγηθεί ή χρησιμοποιηθεί, ανακατανέμονται εντός προθεσμίας που καθιστά δυνατή τη χρησιμοποίησή τους πριν από τη λήξη της ποσοστωτικής περιόδου 7

ότι με βάση την πείρα της διαχείρισης των ποσοστώσεων 1994 διαπιστώνεται ότι, κυρίως λόγω της διάρκειας ισχύος των αδειών, τα στοιχεία σχετικά με τις μη χρησιμοποιηθείσες ποσότητες (που αντιπροσωπεύουν και το μεγαλύτερο μέρος των υπό ανακατονομήν ποσοτήτων) ήταν διαθέσιμα μόνο μετά τη λήξη της ποσοστωτικής περιόδου 1994 7 ότι, κατά συνέπεια, η ανακατανομή ήταν αδύνατη 7

ότι απαιτείται, κατά συνέπεια, μεταλύτερη ελαστικότητα κατά την ανακατανομή των ποσοτήτων που δεν έχουν κατανεμηθεί, χορηγηθεί ή χρησιμοποιηθεί 7 ότι, ωστόσο, για να αποφευχθεί κάθε κίνδυνος υπερβολικής σώρευσης των εισαγωγών, πρέπει να εξετάζεται, σε κάθε περίπτωση, κατά πόσο πρέπει να γίνει αποκατανομή και μετά τη λήξη της ποσοστωτική περιόδου και να αποφασίζονται οι πιθανές σχετικές λεπτομέρειες, κυρίως η διάρκεια ισχύος των αδειών, ιδίως λόγω της φύσης των σχετικών προϊόντων και του στόχου των εν λόγω ποσοστώσεων 7

ότι για την καλύτερη ανακατανομή των μη χρησιμοποιηθεισών ποσοτήτων απαιτείται αξιόπιστη και πλήρης ενημέρωση όσον αφορά την πραγματική χρησιμοποίηση των χορηγουμένων αδειών εισαγωγής 7 ότι, προς το σκοπό αυτό, είναι σκόπιμο να προβλεφθεί ότι όλες οι άδειες εισαγωγής, ανεξάρτητα από το αν έχουν χρησιμοποιηθεί, θα πρέπει να επιστρέφονται στις αρμόδιες εθνικές αρχές το αργότερο εντός δέκα εργάσιμων ημερών από την ημερομηνία λήξης της ισχύος τους 7

ότι προς το σκοπό αυτό πρέπει να τροποποιηθεί ο κανονισμός (ΕΚ) αριθ. 520/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 520/94 τροποποιείται ως εξής:

1. Το άρθρο 2 παράγραφος 5 αντικαθίσταται από το ακόλουθο κείμενο:

«5. Οι ποσότητες που δεν έχουν κατανεμηθεί, χορηγηθεί ή χρησιμοποιηθεί ανακατανέμονται σύμφωνα με το άρθρο 14, εντός προθεσμίας που καθιστά δυνατή τη χρησιμοποίησή τους πριν τη λήξη της ποσοστωτικής περιόδου.

Εφόσον διαπιστωθεί ότι ήταν αδύνατη η ανακατανομή των εν λόγω ποσοτήτων εντός της προθεσμίας αυτής, η Επιτροπή αποφασίζει για κάθε περίπτωση χωριστά, με τη διαδικασία που προβλέπεται στο άρθρο 23, για την ενδεχόμενη ανακατανομή τους κατά την επόμενη ποσοστωτική περίοδο.»

2. Από την παράγραφο 1 του άρθρου 19 διαγράφονται οι λέξεις «που δεν έχουν χρησιμοποιηθεί, στο σύνολό τους ή εν μέρει».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ωστόσο, το άρθρο 1 σημείο 2 δεν εφαρμόζεται στις άδειες που χορηγούνται δυνάμει του κανονισμού (ΕΚ) αριθ. 2801/94 της Επιτροπής της 17ης Νοεμβρίου 1994 για τον προσδιορισμό των ποσοτήτων που κατανέμονται στους εισαγωγείς δυνάμει της πρώτης δόσης των ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας (2) και του κανονισμού (ΕΚ) αριθ. 1093/95 της Επιτροπής της 15ης Μαΐου 1995 για τον προσδιορισμό των ποσοτήτων που κατανέμονται στους εισαγωγείς δυνάμει της δεύτερης δόσης των κοινοτικών ποσοτικών ποσοστώσεων που θα εφαρμοστούν το 1995 σε ορισμένα προϊόντα καταγωγής Λαϊκής Δημοκρατίας της Κίνας (3).

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1996.

Για το Συμβούλιο

Ο Πρόεδρος

W. LUCCHETTI

(1) ΕΕ αριθ. L 66 της 10. 3. 1994, σ. 1.

(2) ΕΕ αριθ. L 297 της 18. 11. 1994, σ. 13. Κανονισμός όπως τροποποιήθηκε από τον κανονισμό (ΕΚ) αριθ. 3087/94 (ΕΕ αριθ. L 325 της 17. 12. 1994, σ. 47).

(3) ΕΕ αριθ. L 109 της 16. 5. 1995, σ. 27.